open-index/open-wikipedia-markdown huggingface dataset:
কুণাল গাঞ্জাওয়ালা

**কুণাল গাঞ্জাওয়ালা** (, ; জন্ম: ১৪ এপ্রিল ১৯৭২) একটি ভারতীয় সঙ্গীতশিল্পী যিনি প্রধানত হিন্দি এবং কন্নড় ভাষায় গান গেয়ে থাকেন। এছাড়াও তিনি মারাঠি, বাংলা ও ভারতের ভাষায়ও গান গেয়েছেন। কুণাল জিংলেস নামক একটি গানের প্রতিযোগিতার মাধ্যমে তিনি তার কর্মজীবন শুরু করেন। তিনি ২০০৪ সালে মুক্তিপ্রাপ্ত মার্ডার চলচ্চিত্র "ভীগে হঠ তেরে" গানের মাধ্যমে ব্যাপক জনপ্রিয়তা লাভ করেন। ২০০৫ সালে তিনি শ্রেষ্ঠ প্লেব্যাক সিঙ্গার হিসেবে জি সিনে পুরস্কার লাভ করেন।

## কর্মজীবন
গাঞ্জাওয়ালা অনেক পরিচালকের সাথে কাজ করেছেন, যার মধ্যে রয়েছে অনু মালিক, আনন্দ-মিলিন্দ, নাদিম-শ্রাবণ, প্রীতম, হিমেশ রেশমিয়া, ইসমাইল দরবার, শঙ্কর এহসান লয়, আনন্দ রাজ আনন্দ, রাজেশ রোশন, বীজু শাহ, আদেশ শ্রীবাস্তব, রুপ কুমার রাঠোর, দেবু মালিক, এবং সঞ্জীব-দর্শন। কুনাল সাম্প্রতিক গানের মধ্যে ছিল সঞ্জয় লীলা বনশালির সাওয়ারিয়া। 

হিন্দি এবং কন্নড় চেয়ে অন্য, তিনি তামিল, মারাঠি, পাঞ্জাবি, ওড়িয়া, বাংলা, তেলুগু, অসমীয়া এবং উর্দু ভাষায় গান গেয়েছেন।

## তথ্যসূত্র

## বহিঃসংযোগ
* 

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:গুজরাতি ব্যক্তি
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় হিন্দু
বিষয়শ্রেণী:সা রে গা মা পা অংশগ্রহণকারী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী
বিষয়শ্রেণী:মুম্বইয়ের সঙ্গীতজ্ঞ
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:জি সিনে পুরস্কার বিজয়ী
কল্পকাহিনী

[থাম্ব|ডান|[লুইস ক্যারল|লুইস ক্যারলের *[[আজব দেশে এলিস]]* বইয়ের একটি অলঙ্করণ, কাহিনীর মুখ্য চরিত্র এলিস কাঠের বল দিয়ে এক উদ্ভট কাল্পনিক খেলা খেলছে।]]
**কল্পকাহিনী** (বিকল্প বানানে **কল্পকাহিনি**) বা **কল্পসাহিত্য** () বলতে শিল্প-সাহিত্যের একটি শাখাকে বোঝায় যাতে রচয়িতার কল্পনা থেকে সৃষ্ট এমন সব গল্প বা কাহিনী অন্তর্ভুক্ত, যেগুলি বাস্তব ঘটনা বা ইতিহাস পুরোপুরি মেনে চলে না। কল্পকাহিনীকে শিল্পের বিভিন্ন মাধ্যমে প্রকাশ করা যায়, যেমন সাহিত্য, নাটক, চলচ্চিত্র, টেলিভিশন অনুষ্ঠান, অ্যানিমেশন, ভিডিও গেম, ইত্যাদি। সাহিত্য মাধ্যমে উপন্যাস, উপন্যাসিকা, ছোটগল্প ও নাটককে কল্পকাহিনীর অন্তর্ভুক্ত করা হয়, এবং এগুলিকে কল্পসাহিত্য বলা হয়। কল্পকাহিনী একধরনের সৃজনশীল সৃষ্টি, তাই এর বাস্তবানুগ হওয়া আবশ্যক নয়। কল্পকাহিনীকে দুইটি শাখায় ভাগ করা যায়। একটি হল শ্রেণীগত কল্পকাহিনী (Genre fiction), যা মূলত ব্যবসায়িক ও বিনোদনমূলক একটি শাখা। অপর শাখাটি হল কথাসাহিত্য (Literary fiction) অর্থাৎ উৎকৃষ্ট সাহিত্যিক গুণসম্পন্ন লিখিত কল্পকাহিনী বা কল্পসাহিত্য।

কল্পকাহিনী বা কল্পসাহিত্যের বিপরীত শাখাটি হল নকাল্পনিক রচনা (Non-fiction, "নন-ফিকশন")।

## শাখা
সাধারণত কল্পকাহিনী শাখার অন্তর্ভুক্ত উপশাখাগুলির মধ্যে উপন্যাস, ছোটগল্প, নীতিগল্প, কিংবদন্তি, পুরাণ, রূপকথা, মহাকাব্য ও কাহিনী কবিতা, নাটক (গীতনাট্য বা অপেরাসহ) এবং বিভিন্ন মঞ্চনাট্য। তবে কমিকস, অ্যানিমেশন কার্টুন, অ্যানিমে, মাঙ্গা, চলচ্চিত্র, ভিডিও গেম, বেতার ও টেলিভিশন প্রোগ্রাম ইত্যাদিও কল্পকাহিনীর মধ্যে ধরা হয়।

গদ্যে কথাসাহিত্যের ধরন:
* ছোটগল্প: ২০০০-৭৫০০ শব্দের মধ্যে (৫-২৫ পৃষ্ঠা) লেখা কাহিনী।
* উপন্যাসিকা: ১৭৫০০-৫০০০০ শব্দের মধ্যে (৬০-১৭০ পৃষ্ঠা) লেখা কাহিনী।
* উপন্যাস: ৫০০০০ বা তার বেশি শব্দে (১৭০+ পৃষ্ঠা) লেখা কাহিনী।

## আরো দেখুন
* কিংবদন্তি
* পুরাণ

## তথ্যসূত্র

## গ্রন্থপঞ্জি
* একো, উমবের্তো 2009. On the ontology of fictional characters: A semiotic approach. *[[Sign Systems Studies]]* 37(1/2): 82–98.

## বহিঃসংযোগ

* Kate Colquhoun on the blurred boundaries between fiction and non-fiction
* Example of a Serial Blog/Short Story Magazine
* Subhasis Chattopadhyay, 'Claiming the Domain of the Literary: Mourning the Death of Reading Fiction, ''Prabuddha Bharata or Awakened India'' 121 (6) (June 2016): 505-11


বিষয়শ্রেণী:বর্গ (সৃষ্টিকর্মের প্রকার)
বিন্দিকাপাস

**বিন্দিকাপাস**(বৈজ্ঞানিক নাম: *Appias lalage (Doubleday)*) এক প্রজাতির মাঝারি আকারের প্রজাপতি, যাদের মুল শরীর আর ডানা হলদেটে সাদা বর্নের এবং তার ওপর কালো ছোপ যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য।

## আকার
প্রসারিত অবস্থায় বিন্দিকাপাস এর ডানার আকার ৫৫-৮০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত বিন্দিকাপাস এর উপপ্রজাতি হল-
* *Appias lalage lalage* Doubleday, 1842 – Himalayan Spot Puffin
## বর্ণনা
### আর্দ্র ঋতুরূপ

#### পুরুষ

ডানার ডানার উপরিতল সাদা। সামনের ডানার উপরিপৃষ্ঠে সেল এর শেষ প্রান্তে একটি কালো ছোপ দেখা যায়। ডানার শীর্ষভাগ চওড়া কালো এবং টার্মেন এবং সাবটার্মিনাল অংশ কাল। শীর্ষভাগের বিস্তৃত কালো অংশে দুই থেকে তিনটি সাদা ছোপ লক্ষ্য করা যায়। পিছনের ডানার টার্মিনাল অংশ সংকীর্ণ কালো প্রান্ত রেখা যুক্ত। অনেক নমুনাতে টার্মেন এর এই কালো অংশটি একসারি নিরবিছিন্ন কালো ছপের সমষ্টি।

পিছনের ডানার নিম্নতলের মূল রঙ ভীষন ভিন্ন ভিন্ন হয়; ডিসকাল অংশে একটি অস্পষ্ট ঢেউ খেলানো রেখা পরিলক্ষিত হয়। পিছনের ডানায় সেল এর শেষ ভাগে একটি ছোট ছোপ এবং টার্মেনে কয়েকটি ক্ষুদ্র ছোপ দেখা যায়।

#### স্ত্রী

সামনের ডানার উপরিপৃষ্ঠে কোস্টা, শীর্ষভাগ ( অ্যাপেক্স ) এবং ডরসাম এর বর্হিভাগ খুব চওড়া কালো। ডিসকাল অংশের মধ্যভাগ সাদা; পোষ্ট ডিসকাল সীমানায় তিনটি সাদা ছোপ এবং উপরিভাগে একটি লম্বা ইষদ বাঁকা সাদা ডোরা রয়েছে।

পিছনের ডানার মূল রঙ সাদা এবং একটি খুব চওড়া কালো প্রান্ত সীমারেখা শীর্ষভাগ থেকে টার্মেন জুড়ে প্রায় টর্নাস অবধি বিস্তৃত। পিছনের ডানার নীম্নতলে দাগ ছোপ ইত্যাদি পুরুষ নমুনার অনুরূপ।

### শুষ্ক ঋতুরূপ

স্ত্রী এবং পুরুষ উভয় নমুনার ক্ষেত্রেই দাগ ছোপ অপেক্ষাকৃত হালকা। পুরুষ নমুনাটির ক্ষেত্রে প্রায়শই পিছনের ডানার উপরিতলে কালো টার্মিনাল ছোপের ধারাবাহিক সারি অথবা সীমারেখা থাকে না। স্ত্রী নমুনা পুরুষের আর্দ্র ঋতুরূপের সাথে খুবই সামঞ্জস্যপূর্ণ, তবে প্রজাতিভেদে এই দাগ ছোপ এবং সীমারেখার ভিন্নতা পরিলক্ষিত হয়।
## চিত্রশালা

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪২-এ বর্ণিত প্রজাপতি
মোহাম্মদ তবারক উল্লাহ

**মোহাম্মদ তবারক উল্লাহ** (জন্ম: ২ জানুয়ারি, ১৯২৭ - মৃত্যু: ২৭ নভেম্বর, ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ তবারকউল্লাহর জন্ম চাঁদপুর জেলার মতলব উপজেলার এখলাসপুর গ্রামে। তার বাবার নাম মো. বসরত আলী মাস্টার এবং মায়ের নাম রাবেয়া বেগম। তার স্ত্রীর নাম আলফাতুন নেছা। তার তিন ছেলে ও পাঁচ মেয়ে। 

## কর্মজীবন
ইপিআরে চাকরি করতেন মো. তবারক উল্লাহ। ১৯৭১ সালে কর্মরত ছিলেন যশোর ইপিআর সেক্টরের অধীন কালীগঞ্জে। তিনি ছিলেন একটি কোম্পানির অধিনায়ক। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ভারতে যান। পরে ৮ নম্বর সেক্টরের হাকিমপুর সাবসেক্টরে যুদ্ধ করেন।

## মুক্তিযুদ্ধে ভূমিকা
১৯৭১ সালের সেপ্টেম্বর মাসে সাতক্ষীরা জেলার কলারোয়া উপজেলার অন্তর্গত বালিয়াডাঙ্গায় মুক্তিযুদ্ধ চলাকালে সেপ্টেম্বরের মাঝামাঝি মুক্তিবাহিনীর একটি দল  ভারত থেকে এসে নিজেদের শিবির স্থাপন করে। এই দলের সহ-দলনেতা ছিলেন মোহাম্মদ তবারক উল্লাহ। তারা বালিয়াডাঙ্গায় অবস্থান করে আশপাশের পাকিস্তান সেনাবাহিনীর অবস্থানে আক্রমণ চালান।
বালিয়াডাঙ্গার অদূরে হঠাৎগঞ্জে ছিল পাকিস্তান সেনাবাহিনীর প্রতিরক্ষা অবস্থান। সেখানে প্রতিরক্ষায় ছিল বালুচ রেজিমেন্টের একটি কোম্পানি। মুক্তিবাহিনীর ক্রমাগত গেরিলা আক্রমণে পাকিস্তান সেনাবাহিনী দিশেহারা হয়ে যায়। ১৭ সেপ্টেম্বর পাকিস্তান সেনাবাহিনী আর্টিলারির সহায়তা নিয়ে মুক্তিবাহিনীর বালিয়াডাঙ্গার অবস্থানে পাল্টা আক্রমণ করে। মোহাম্মদ সফিক উল্লাহ ও মো. তবারক উল্লাহর নেতৃত্বে মুক্তিযোদ্ধারা পাকিস্তানি আক্রমণ মোকাবিলা করতে থাকেন। কিন্তু পাকিস্তান সেনাবাহিনী ওই এলাকা থেকে মুক্তিযোদ্ধাদের উচ্ছেদ করার জন্য গোলাবর্ষণ করতে থাকে। প্রচণ্ড গোলাবর্ষণের মধ্যেও মুক্তিযোদ্ধারা অবস্থান ধরে রাখেন। ১৮ সেপ্টেম্বর মোহাম্মদ তবারক উল্লাহর অধিনায়ক আহত হলে সাময়িক সময়ের জন্য যুদ্ধের নেতৃত্ব এসে পড়ে তার ওপর। যুদ্ধ চলতে থাকে। পরে অধিনায়ক হিসেবে যোগ দেন মাহাবুব উদ্দীন আহমেদ (বীর বিক্রম)। তিনিও এ যুদ্ধে আহত হন। দুজন অধিনায়ক আহত হওয়ায় মুক্তিযোদ্ধারা কিছুটা বিচলিত হয়ে পড়ায় ফায়ার পাওয়ার কিছুটা কমে যায়। এ সুযোগে পাকিস্তান সেনাবাহিনী আক্রমণের তীব্রতা বাড়িয়ে দেয়। সহযোদ্ধাদের নিয়ে সাহসিকতার সঙ্গে যুদ্ধ করেও শেষ পর্যন্ত ব্যর্থ হন মো. তবারক উল্লাহ। প্রায় ৩৪ জন মুক্তিযোদ্ধা পাকিস্তান সেনাবাহিনীর আক্রমণে শহীদ হন। অনেকে আহত হন। আহতদের বেশির ভাগ পাকিস্তান সেনাবাহিনীর হাতে ধরা পড়েন। একপর্যায়ে তবারক উল্লাহ একা হয়ে যান। তখন তিনি একাই যুদ্ধ করেন। পাকিস্তানি সেনারা তার অজান্তে তাকে ঘিরে ফেলে। পরে আহত অবস্থায় তাকে পাকিস্তানি সেনারা আটক করে। আটক তবারক উল্লাহকে পাকিস্তানিরা ব্যাপক নির্যাতন করার পর জেলে পাঠায়। ১৬ ডিসেম্বর তিনি মুক্তি পান। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০০৪-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
টিক্কা (খাবার)

**টিক্কা** হচ্ছে এক ধরনের দক্ষিণ এশীয় খাবার যা বাংলাদেশ, ভারত, পাকিস্তান এবং ইরাকে জনপ্রিয়। পাঞ্জাবী রন্ধনশৈলীর বড় একটা অংশ দখল করে আছে টিক্কা। 
এটা টেকা, টেক্কা নামেও পরিচিত।&nbsp;টিক্কা হচ্ছে এক টুকরো মাংস যা অনেকটা কাটলেট এর মত দেখতে। মুরগীর টিক্কা বেশ জনপ্রিয় যা চিকেন কাটলেট তৈরীর মতই মেরিনেড করে তৈরী করা হয়। নিরামিষ টিক্কাও বেশ জনপ্রিয়। টিক্কার পশ্চিমী সংস্করণ, চিকেন টিক্কা মাসালা যুক্তরাজ্যে খুবই জনপ্রিয়। চিকেন টিক্কা প্রস্তুতিতে ব্যবহৃত মিশ্রণটিকে অনেক সময় বলা হয় টিক্কা। এটা সুগন্ধি মশলা ও দই দিয়ে প্রস্তুত করা হয়। তন্দুরে প্রস্তুত পণীর পণীর টিক্কা নামে পরিচিত।

## বিবলিওগ্রাফী
* *কারি ক্লাব, তন্দুরি এন্ড টিন্ডা ডিশেস*, পিয়াটকুস, লন্ডন —  (1993)
* *কারি ক্লাব ১০০ ফেভারিট তন্দুরি রেসিপিস*, পিয়াটকুস, লন্ডন —  ও  (1995)
* *ভারত: খাদ্য ও রান্না*, নিউ হল্যান্ড, লন্ডন —  (2007)

বিষয়শ্রেণী:ভারতীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:পাঞ্জাবি রন্ধনশৈলী
বিষয়শ্রেণী:ইরাকি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:পনিরের পদ
বাংলাদেশে প্রাকৃতিক গ্যাস ও পেট্রোলিয়াম

বাংলাদেশ এশিয়ার ১৯তম বৃহৎ গ্যাস উৎপাদনকারী দেশ। দেশীয় জ্বালানী চাহিদার ৫৬ শতাংশ পূরণ করে গ্যাস। যাহোক, বৃহৎ ও ক্রমবর্ধমান জনসংখ্যার চাহিদা মেটাতে দেশটিকে তীব্র জ্বালানী সংকটের মুখে পড়তে হয়। বাংলাদেশ অপরিশোধিত তেল ও খনিজ দ্রব্যাদির অন্যতম আমদানিকারক দেশ। এ দেশের জ্বালানী খাত রাষ্ট্র মালিকানাধীন কোম্পানি যেমন বাংলাদেশ পেট্রোলিয়াম কর্পোরেশন ও পেট্রোবাংলা দ্বারা নিয়ন্ত্রিত হয়। এদেশের হাইড্রোকার্বন শিল্পে কাজ করা আন্তর্জাতিক কোম্পানিগুলোর মধ্যে রয়েছে শেভরন, কনোকোফিলিপস, স্ট্যাটওয়েল, গ্যাসপ্রম এবং ওএনজিসি। যেখানে প্রাকৃতিক গ্যাস উৎপাদনের ৫০ শতাংশ আসে শেভরনের গ্যাস কূপগুলো থেকে। ভূতত্ত্ববীদদের বিশ্বাস, দেশের সমুদ্রসীমার এক্সক্লুসিভ ইকোনোমিক জোনে এশিয়া-প্রশান্ত মহাসাগরীয় অঞ্চলের অন্যতম বৃহৎ তেল ও গ্যাসের মজুদ রয়েছে। সংরক্ষণ জ্ঞান ও কারিগরি দক্ষতার অভাব বাংলাদেশকে প্রথম সারির বৈশ্বিক হাইড্রোকার্বন প্রস্তুতকারক দেশ হবার সম্ভাবনাকে বাধাগ্রস্ত করছে।

## গ্যাসক্ষেত্রের ইতিহাস
ইংরেজ শাসন আমলে খনিজ তেল ও গ্যাসের সন্ধানের কারণে পূর্ব বাংলা ও আসাম (সিলেট বিভাগ অন্তর্ভুক্ত) প্রদেশ ছিল বিশ্বের সর্বপ্রথম পেট্রোলিয়াম উৎপাদনকারীর মধ্যে একটি। ইন্দো-বাংলা পেট্রোলিয়াম কোম্পানি পূর্ব বাংলায় ১৯০৮ থেকে ১৯১৪ সালের ভেতর সর্বপ্রথম খনিজ তেলের কূপ খনন করে চট্টগ্রাম বিভাগে।পূর্ব বাংলায় ১৯৫৫ সালে বার্মা খনিজ তেল কোম্পানি চট্টগ্রাম বিভাগে প্রথম তেলের সন্ধান পায়। শেল অয়েল কোম্পানি এবং পাকিস্তান পেট্রোলিয়াম আশির দশকে সাতটি গ্যাসক্ষেত্রের সন্ধান পায়।

বাংলাদেশের স্বাধীনতা যুদ্ধের পর, শেখ মুজিবুর রহমান নেতৃত্বে বাংলাদেশের প্রথম সরকারের বিদ্যুৎ ও খনিজসম্পদ মন্ত্রী ড. কামাল হোসেন বাংলাদেশ পেট্রোলিয়াম আইন পাশ করেন ১৯৭৪ সালে। তৎকালীন সরকার অনেক আন্তর্জাতিক তেল কোম্পানিকে বাংলাদেশে অনুসন্ধানে স্বাগত জানায়। সরকার পেট্রোবাংলাকে  জাতীয় খনিজসম্পদ সংস্থা হিসাবে চালু করে।  পেট্রোবাংলা আশির দশকে অনুসন্ধান কাজ ত্বরান্বিত করে ও নয়টি নতুন গ্যাসক্ষেত্রের খোঁজ পায়। এছাড়াও ১৯৮৬ সালে পেট্রোবাংলা প্রথম বাণিজ্যিক তেল শোধনাগার স্থাপন করে।

নব্বইয়ের দশকে জালালাবাদ, মৌলভীবাজার বিবিয়ানা ও বাঙ্গুরা-লালমাই হতে বিভিন্ন বহুজাতিক গ্যাস ও তেল কোম্পানি তেল উত্তোলন শুরু করে। যাদের মধ্য শেল ও ইউনোকাল অন্যতম। বৃহত্তর তেল কোম্পানি শেভরন ২০০৫ সালে যাত্রা শুরু করে।

## সামুদ্রিক অনুসন্ধান
১৯৭৪ সালে বাংলাদেশ সরকার মহীসোপান এর সাতটি অংশ ছয়টি আন্তর্জাতিক তেল কোম্পানিকে অনুসন্ধানে দেয়। কিন্তু, ১৯৭৮ সাল নাগাদ কোম্পানিগুলি যান্ত্রিক অসুবিধা ও রাজনৈতিক অস্থিতিশীলতাকে কারণ দেখিয়ে চলে যায়। তাদের প্রধান লক্ষ্য ছিল তেল, কিন্তু অনুসন্ধানে তেলের নয় বরং গ্যাস পাওয়া যায়। কিন্তু তখন থেকে বিশ্বে পেট্রোলিয়াম পরিস্থিতি পরিবর্তন আসে। সামুদ্রিক অনুসন্ধানের প্রতিবন্ধকতা সত্ত্বেও আন্তর্জাতিক তেল কোম্পানিগুলির গ্যাস অনুসন্ধানের আগ্রহ অনেক বৃদ্ধি পায়। ১৯৯৮ সালে বাংলাদেশ সরকার অগভীর সমুদ্রে চারটি অংশ নতুন কয়েকটি আন্তর্জাতিক তেল কম্পানিকে অনুসন্ধানে দেয়। শেল, কেরিন এনার্জি ও সান্তোস এই তিনটি কোম্পানি সামুদ্রিক গ্যাসক্ষেত্র সাঙ্গু পরিচালনা করছে।

## আরও দেখুন
* বাংলাদেশ পেট্রোলিয়াম আইন, ১৯৭৪

## তথ্যসূত্র

বিষয়শ্রেণী:প্রাকৃতিক উপাদান
বিষয়শ্রেণী:প্রাকৃতিক সম্পদ ব্যবস্থাপনা
বিষয়শ্রেণী:বাংলাদেশে শক্তি
বিষয়শ্রেণী:বাংলাদেশের প্রাকৃতিক গ্যাস
বিষয়শ্রেণী:বাংলাদেশের পেট্রোলিয়াম
ক্রিকেট ব্যাট

**ক্রিকেট ব্যাট** ক্রিকেট খেলায় ব্যাটসম্যান কর্তৃক বলকে আঘাত করার জন্য ব্যবহৃত একটি সরঞ্জাম; সাধারণতঃ যা উইলো কাঠের তৈরি একটি সরু হাতল যুক্ত এবং সমতল সম্মুখভাগের হয়। ব্যাটটি দৈর্ঘ্যে ৩৮ ইঞ্চির কম (৯৬৫ মিমি) এবং প্রস্থে ৪.২৫ ইঞ্চির কম (১০৮ মিমি) হয়ে থাকে। এটি সর্বপ্রথম ১৬২৪ সালে ব্যবহৃত হয়েছিলো বলে জানা যায়।

## নির্মাণ

একটি ক্রিকেট ব্যাটের *ব্লেড* হচ্ছে কাঠের একটি খন্ড সাধারণতঃ যার আঘাতকারী অংশ সমতল প্রকৃতির এবং যেখানে বলটি এসে সচরাচর আঘাত করে সেটির পেছনের অংশ খাড়া প্রকৃতির হয়ে মধ্যস্থলে এসে কেন্দ্রীভূত। ক্রিকেট ব্যাট ঐতিহ্যগতভাবে উইলো কাঠ, বিশেষথঃ 'ক্রিকেট ব্যাট উইলো' নামে পরিচিত এক প্রজাতির সাদা উইলো থেকে তৈরি করা হয়, যেটিতে প্রতিরক্ষামূলক সক্ষমতা সম্পন্ন কাঁচা (অসিদ্ধ) তিসি তেল দিয়ে প্রলেপ দেয়া হয়। এই প্রজাতির উইলো ব্যবহারের কারণ হলো এটি খুব কঠিন এবং আঘাত প্রতিরোধী, না উল্লেখযোগ্যভাবে ক্ষতিগ্রস্থও হয় না কিংবা ক্ষয়েও যায় না জোড়ালো গতির ক্রিকেট বলের আঘাতে, এছাড়াও এটি ওজনেও হালকা। এর ব্যবহারকারীরা প্রায়শই  ব্যাটের সম্মুখভাগটিতে প্রতিরক্ষামূলক হালকা আচ্ছাদন ব্যবহার করে থাকে।

## প্রস্তুতকারী
সাধারণতঃ স্বল্প শ্রমমূল্যের কারণে আধুনিক ব্যাটগুলো ভারত বা পাকিস্তানে হাতে তৈরি করা হয়। যদিও ইংল্যান্ড, অস্ট্রেলিয়া, ও নিউজিল্যান্ডে কয়েকজন অভিজ্ঞ নির্মাতা রয়েছেন যাদের অধিকাংশই এখনও সিএনসি লেদ মেশিন ব্যবহার করে ব্যাট প্রস্তুত করে থাকেন।

### অন্যান্য এলাকা ও ব্যাট
সাধারণতঃ দেশের অন্যান্য অংশে যেসকল ব্যাট তৈরী করা হয় সেগুলো স্থানীয়ভাবে প্রাপ্ত কাঠ থেকে প্রস্তুত। এধরনের একটি ব্যাট প্রস্তুতকারীদের এলাকা হচ্ছে গান্ধীনগর যারা গ্রীস্মে দেশের অন্যান্য অংশে পরিভ্রমণ করে। They can even be seen selling the new mongoose cricket bats and are preferred by casual players of the game.

## আরও দেখুন

* ক্রিকেট পোশাক ও সরঞ্জাম

## তথ্যসূত্র

## বহিঃসংযোগ

বিষয়শ্রেণী:ক্রিকেট
বিষয়শ্রেণী:ক্রিকেটের সরঞ্জাম
বিষয়শ্রেণী:ব্যাটিং (ক্রিকেট)
জোকার (কমিক্স)

**জোকার** বিল ফিঙ্গার, বব কেন ও জেরি রবিনসন কত্তৃক সৃষ্ট একটি কাল্পনিক সুপারভিলেন বা খল চরিত্র। ডিসি কমিক্স দ্বারা প্রকাশিত ব্যাটম্যান কমিক বইয়ের প্রথম সংখ্যায় (২৫শে এপ্রিল ১৯৪০) এর আবির্ভাব ঘটে। চরিত্রটি তৈরী করার পিছনে আসল কৃতিত্ব কার, তা নিয়ে মতভেদ আছে। কেন ও রবিনসনের দাবি জোকারকে তারাই বানান এবং ফিঙ্গারের কাজ ছিল লেখার। প্রথম আবির্ভাবেই জোকারকে মেরে ফেলবার পরিকল্পনা ছিল। পরে সম্পাদকের হস্তক্ষেপে চরিত্রটি বাঁচিয়ে রাখা হয় ব্যাটম্যানের প্রধান শত্রু হিসেবে গড়ে তোলার জন্য।

কমিক বইয়ে তাকে একজন অপরাধমূলক পরিকল্পনাকারী হিসেবে চিত্রিত করা হয়েছে। প্রথমে এক ধর্ষকামী, বিকৃতমনস্ক, ব্যাধিগ্রস্থ ব্যক্তি হিসেবে তার আত্মপ্রকাশ ঘটলেও ১৯৫০ দশকের শেষ দিকে কমিক্স কোড অথরিটির সুপারিশে তাকে এক নির্বোধ ফন্দীবাজের রূপ দেওয়া হয়। পরে ১৯৭০ দশকের শুরুর দিকে আবার তাকে পুরনো রূপে ফিরিয়ে নিয়ে যাওয়া হয়। প্রধান শত্রু হিসেবে ব্যাটম্যানের উল্ল্যেখযোগ্য গল্পগুলিতে জোকারের উপস্থিতি আমরা দেখতে পাই। যেমন দ্বিতীয় রবিন ও ব্যাটম্যানের রক্ষী জেসন টডের হত্যা বা ব্যাটম্যানের 	সহযোগী বারবারা গরডনের পক্ষাঘাত। গত কয়েক দশকে জোকারের উৎপত্তির বেশ কিছু গল্প প্রকাশিত হয়েছে। তার মধ্যে সব থেকে প্রচলিত গল্প অনুযায়ী সে একটি রাসায়নিক বর্জ্যের আধারে পড়ে যায়, যার ফলে তার চামড়া সাদা, চুল সবুজ ও ঠোঁট গাঢ় লাল হয়ে ওঠে। চেহারার এই বিকৃতি তাকে পাগল করে তোলে। ব্যক্তিত্ব এবং চেহারায় ব্যাটম্যানের বিপরীত জোকার তার সার্থক প্রতিদ্বন্দ্বী হয়ে ওঠে।
বিষয়শ্রেণী:কমিক চরিত্র
বিষয়শ্রেণী:অ্যানিমেটেড ধারাবাহিকের খলনায়ক
বিষয়শ্রেণী:কাল্পনিক রসায়নবিদ
বিষয়শ্রেণী:কাল্পনিক প্রকৌশলী
বিষয়শ্রেণী:কাল্পনিক পেশাদার খুনি
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:টেলিভিশনে পুরুষ চরিত্র
স্বামী

একজন **স্বামী** হলেন বৈবাহিক সম্পর্কের পুরষ। একজন স্বামীর স্ত্রী ও অন্যান্যের উপর অধিকার এবং বিধি নিষেধ এবং তার অবস্থান সমাজ, সংস্কৃতি এবং সময়ের পরিক্রমা অনুযায়ী বিভিন্ন হতে পারে।

একগামী ব্যবস্থায়, একটি বৈবাহিক জীবনে শুধুমাত্র একজন স্ত্রী এবং একজন স্বামী থাকবে। এটি আইন দ্বারা জারি করা হয়েছে যা একাধিক পত্নী গ্রহণ থেকে পুরুষকে বিরত রাখে। বহুগামী ব্যবস্থায়, একজন পুরুষ একাধিক স্ত্রীর সাথে বৈবাহিক সর্ম্পকে জড়াতে পারেন।

বিষমকামী বিবাহে, স্বামী সাধারণত পরিবারের প্রধান হয়ে থাকেন এবং তাকেই পরিবারের একমাত্র উপার্জনক্ষম ব্যক্তি হিসেবে বিবেচনা করা হয়।

একজন পুরুষ যদি আইনগতভাবে স্ত্রীর কাছ থেকে আলাদা হয়ে যায় বা তার স্ত্রী মারা যায় তখন সে পুরুষকে কয়েকটি নামে ডাকা হয়। যদি কোন স্ত্রী মারা যায় তাহলে ঐ পুরুষকে বিপত্নীক বলা হয় এবং কোন পুরষের যদি আইনসঙ্গত উপায়ে স্ত্রীর সাথে বিবাহবিচ্ছেদ ঘটে তাহলে সে পুরুষকে প্রাক্তন স্বামী বলা হয়। বর্তমান সমাজে স্বামীকে পরিবারের একমাত্র উপার্জনক্ষম ব্যক্তি হিসেবে বিবেচনা করা হয় না, বিশেষকরে যদি তার স্ত্রীর একাধিক পেশার সাথে জড়িত থাকে। এইসব ক্ষেত্রে, যদি বিবাহিত দম্পতির সন্তানাদি থাকে তাহলে স্বামীকে গৃহে অবস্থানকারী পিতা  হিসেবে বিবেচনা করা কোন অস্বাভাবিক ব্যাপার না।

## উৎস ও ব্যুৎপত্তি

## সম্পর্কিত শব্দ

## তথ্যসূত্র


বিষয়শ্রেণী:পরিবার
বিষয়শ্রেণী:বিবাহ
বিষয়শ্রেণী:সামাজিক লিঙ্গ
বিষয়শ্রেণী:পুরুষ পরিভাষা
কো নী

**কো নী** ছিলেন বর্মার মুসলমান সমাজের অন্যতম প্রভাবশালী ব্যক্তি, মানবাধিকার কর্মী এবং নেতৃস্থানীয় আইনজীবী। তিনি ক্ষমতাসীন এনএলডি'র অন্যতম উপদেষ্টা এবং বর্ণবাদী চরম দক্ষিণপন্থী গোষ্ঠীর বিরুদ্ধে সোচ্চার এক ব্যক্তি ছিলেন।

## কর্মজীবন
বর্মার মুসলমান আইনজীবী পরিষদের প্রধান এক পৃষ্ঠপোষক কো নী। বিগত বছরগুলোতে রাজনীতির উত্তাল সময়গুলোতে অনেকেই তাকে সুচির প্রধান আইনি পরামর্শদাতা হিসেবে গণ্য করতেন। উ কো নি-এর মতামতের উপর ভিত্তি করে সুচি ও তার দল দেশের প্রশাসন পরিচালনায় সেনাবাহিনীর ক্ষমতা খর্ব করতে সম্ভাব্য কিছু সাংবিধানিক সংস্কার নিয়ে কাজ করছিল বলে দেশটিতে কিছুদিন ধরেই গুঞ্জন চলছিল। তার মাঝেই এই হত্যাকাণ্ড ঘটলো। সুচির উপদেষ্টা হিসেবে তার ভূমিকার জন্য তিনি জেনারেল অং সানের সহযোগী ইউ রাজ্জাকের সংগে তুলনীয় হতেন প্রায়শ। উল্লেখ্য, ইউ রাজ্জাককেও ১৯৪৭ সালে হত্যা করা হয়েছিল। রাজ্জাক ছিলেন বর্মা মুসলিম কংগ্রেসের সভাপতি।

## মৃত্যু
কো নী দেশটির প্রধান বিমান বন্দরে ২৯ জানুয়ারি ২০১৭  আততায়ীর গুলিতে মারা যান। ইন্দোনেশিয়া সফর শেষে দেশে ফিরছিলেন তিনি।

## তথ্যসূত্র

বিষয়শ্রেণী:১৯৫৩-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বর্মী মুসলিম
বিষয়শ্রেণী:বর্মী রাজনীতিবিদ
বিষয়শ্রেণী:বর্মী লেখক
বিষয়শ্রেণী:২০১৭-এ গুপ্তহত্যার শিকার রাজনীতিবিদ
বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
উদীয়মান প্রযুক্তি

থাম্ব|upright=1.5|হিউমেনয়েড রোবট
থাম্ব|upright=1.5
**উদীয়মান প্রযুক্তি** হল সেসব প্রযুক্তি যেগুলো বর্তমান অবস্থা পরিবর্তনে সক্ষম বলে বিবেচ্য। এই প্রযুক্তিগুলো সাধারণত নতুন হলেও কিছু পুরোন প্রযুক্তি যেগুলো সম্পর্কে দ্বিমত আছে বা তুলনামূলকভাবে অনুন্নত, সেসব প্রযুক্তিও উদীয়মান প্রযুক্তির অন্তর্গত। উদাহরণস্বরূপঃ ৩ডি প্রিন্টিং ও জিন থেরাপি উদীয়মান প্রযুক্তি হলেও এদের উতপত্তি যথাক্রমে ১৯৮১ ও ১৯৯০ সালে।

উদীয়মান প্রযুক্তি তুলনামূলক ভিত্তিগত নতুনত্ব, দ্রুত বৃদ্ধি ও প্রসারমান, যুক্তিসম্পন্ন, দৃশ্যমান প্রভাব বিস্তারকারী, অনিশ্চিত ইত্যাদি বৈশিষ্ট্য সম্পন্ন।

বিভিন্ন ধরনের প্রযুক্তি উদীয়মান প্রযুক্তির অন্তর্গত। যেমনঃ শিক্ষা প্রযুক্তি, তথ্য প্রযুক্তি, ন্যানো টেকনোলজি, বায়োটেকনোলজি, সংজ্ঞানাত্মক বিজ্ঞান, মনস্তত্ব প্রযুক্তি, রোবটিক্স এবং কৃত্রিম বুদ্ধিমত্তা।

## ইতিহাস
বিভিন্ন প্রযুক্তি ক্ষেত্রে সমসাময়িক অগ্রগতি ও উদ্ভাবনকে উদীয়মান প্রযুক্তি হিসেবে বিবেচনা করা হয়। বহু শতাব্দি ধরে এসব অগ্রগতি ও উদ্ভাবন সাধারণত তাত্ত্বিক গবেষণা এবং বাণিজ্যিক গবেষণা ও উন্নয়নের জন্য হয়ে আসছে।

ক্রমবর্দ্ধমান উন্নয়ন এবং সংহতিনাশক প্রযুক্তিও প্রযুক্তিগত উন্নয়নের অন্তর্ভুক্ত। বিপরীতভাবে, সংহতিনাশক প্রযুক্তি বলতে বোঝায় একটি নতুন পদ্ধতি পূর্ববর্তী প্রযুক্তি প্রতিস্থাপন করে। উদাহরণ ঃ অটোমোবাইল দ্বারা ঘোড়ায় টানা রথ প্রতিস্থাপন।

## উদীয়মান প্রযুক্তি বিতর্ক
কম্পিউটার বিজ্ঞানী বিল জয় সহ আরো অনেক লেখক প্রযুক্তির বিভিন্ন ক্লাস্টারকে মানবতার ভবিষ্যতের জন্য সমালোচনামূলক হিসেবে চিহ্নিত করেছেন। জয় সাবধান করেছেন যে, প্রযুক্তি অভিজাতদের দ্বারা ভালো বা মন্দ- উভয় উদ্দেশ্যে ব্যবহার হতে পারে।

## উদাহরণ

* কৃত্রিম বুদ্ধিমত্তা
* থ্রি-ডি প্রিন্টিং
* জিন থেরাপি
* ক্যান্সার টিকা
* ন্যানো টেকনোলজি
* রোবটিকস
* ষ্টেম সেল থেরাপি

## তথ্যসূত্র


বিষয়শ্রেণী:প্রযুক্তি
বিষয়শ্রেণী:জীবনীতিশাস্ত্র
ফারান তাহির

**ফারান হারুণ তাহির** (জন্ম ফেব্রুয়ারি ১৬, ১৯৬৪) একজন পাকিস্তানি-আমেরিকান অভিনেতা যিনি অনেক টেলিভিশন ধারাবাহিক এবং চলচ্চিত্রে অভিনয় করেছেন। তিনি সুপরিচিত অভিনেতা নাঈম তাহিরের ছেলে।

## প্রাথমিক জীবন
ফারান তাহির ১৬ই ফেব্রুয়ারি ১৯৬৪ সালে আমেরিকার লস অ্যাঞ্জেলেস শহরে নাঈম তাহির ও ইয়াসমিন তাহিরের ঘরে জন্মগ্রহণ করেন। তিনি বড় হন পাকিস্তানে। ১৯৮০ সালে পুনরায় যুক্তরাষ্ট্রে ফিরে আসেন। তিনি ক্যালিফোর্নিয়া বিশ্ববিদ্যালয়ে এ পড়াশুনা করেন এবং পরে মঞ্চনাটক নিয়ে হার্ভার্ড বিশ্ববিদ্যালয়ে পড়াশুনা করেন।

## কর্মজীবন
১৯৮৫ সালে, তিনি তার অভিনয় শুরু করেন "এ মান্থ ইন দ্যা ছেঞ্চুরি" নাটকের মধ্য দিয়ে। তিনি ইউনিভার্সিটি অব ক্যালিফোর্নিয়া থেকে বি এ ডিগ্রি অর্জন করেন। এছাড়া তিনি হার্ভার্ড বিশ্ববিদ্যালয়েও পড়াশুনা করেন।

১৯৯৪ সালে তিনি প্রথম অভিনয় করেন দ্যা জাঙ্গল বুক চলচ্চিত্রে। এরপর তিনি আরো নানান ছবিতে অভিনয় করেন। এদের মধ্যে উল্লেখযোগ্য পিকচার পারফেক্ট, এনিহোয়ার বাট হিয়ার এবং চার্লি উইলসন্স ওয়ার। ১৯৯৯ সালে তিনি এবিসিডিতে অভিনয় করেন। ২০০৮ সালে, মার্ভেল কমিক্সের আয়রন মেন চলচ্চিত্রে ভিলেইন রাজার চরিত্রে অভিনয় করেন। ২০০৯ সালে, স্টারট্রেক চলচ্চিত্রে অভিনয় করেন। ২০১৩ সালে, বৈজ্ঞানিক কল্পকাহীনির উপর ভিত্তি করে বানানো এলিজিয়াম ছবিতে প্রেসিডেন্ট প্যাটেল চরিত্রে অভিনয় করেন।

তাহির বিভিন্ন টেলিভিশন ধারাবাহিকেও অভিনয় করেছেন। এদের মধ্যে উল্লেখযোগ্য এলিয়াস, দ্যা প্র‍্যাক্টিস, ফ্যামিলি ল, দ্যা এজেন্সি, লস্ট, সেভেন্থ হেভেন, দ্যা ওয়েস্ট উইং, টেক্সাস রেঞ্জার, দ্যা ডি.এ., টুয়েন্টি ফোর, মনক, জাস্টিস, কোল্ড কেইজ, চাক এবং ওয়ার হাউস ১৩ এছাড়া তিনি ২০০৫ সালে মান্টিকোর চলচ্চিত্রে অভিনয় করেন। আইজাক চরিত্রে তিনি গ্রেইস এনাটমি নামক একটি মেডিকেল ধারাবাহিকে অভিনয় করেন। এবং তিনি সি ডাব্লিউ টেলিভিশনের ধারাবাহিক সুপার ন্যাচারালে মিশরীয় প্রভু চরিত্রে অভিনয় করেন। এছাড়া তাহির "জ্বীন" নামে একটি ভুতের চলচ্চিত্রেও অভিনয় করেন। ২০১৫ সালে, তাহির সুপারগার্লে একজন কমান্ডারের চরিত্রে অভিনয় করেন।

২০১৬ সালে তাহির আমেরিকান ক্রাইম নামে টেলিভিশন ধারাবাহিকে অভিনয় শুরু করেন। এখানে তার চরিত্রটি হল রিজ বশির। এবং ওয়ান্স আপন আ টাইমে তিনি ক্যাপ্টেইম নেমো চরিত্রে অভিনয় শুরু করেন।

## ব্যক্তিগত জীবন
তাহিরের দুই ভাই আছে (প্রথমজনের জন্ম ১৯৬৯ এবং দ্বিতীয়জন ১৯৭৪)। তার বাবা নাঈম তাহির একজন সুপরিচিত অভিনেতা এবং তার মায়ের নাম ইয়াসমিন তাহির। তার বাবা পাকিস্তান ন্যাশনাল কাউন্সিল অব আর্টসের ডিরেক্টর জেনেরাল।

## অভিনেতা হিসেবে তার কাজসমূহ
### চলচ্চিত্র

### টেলিভিশন

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:পাকিস্তানে মার্কিন প্রবাসী
বিষয়শ্রেণী:মার্কিন টেলিভিশন অভিনেতা
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন সোপ অপেরা অভিনেতা
বিষয়শ্রেণী:পাকিস্তানি বংশোদ্ভূত মার্কিন অভিনয়শিল্পী
বিষয়শ্রেণী:ক্যালিফোর্নিয়ার মুসলিম
রুবেলা ভাইরাস

**রুবেলা ভাইরাস (RuV)**, রুবেলা রোগের জীবাণু, এবং এই ভাইরাস এর কারণেই কনজেনিটাল রুবেলা সিনড্রোম হয়ে থাকে যখন এর সংক্রমণ ঘটে সময় গর্ভাবস্থার  প্রথম সপ্তাহে।

*Rubivirus* গণের একমাত্র সদস্য রুবেলা ভাইরাস এবং এটি *Togaviridae* পরিবারের সদস্য। এদের জিনোমে সাধারণত একসূত্রক ধনাত্মক প্রান্তযুক্ত আরএনএ পাওয়া যায় যা আবদ্ধ থাকে একটি ইকোসাহেড্রাল ক্যাপসিড দিয়ে।

কনজেনিটাল রুবেলা সিনড্রোম এর আণবিক ভিত্তি এখনো সম্পূর্ণরূপে জানা যায় নি, কিন্তু ইন ভিট্রো গবেষণার তথ্য থেকে দেখা গেছে যে, রুবেলা ভাইরাসের নির্দিষ্ট ধরনের কোষে উপর একটি অ্যাপোপটোটিক প্রভাব আছে। পি-৫৩ নির্ভর প্রক্রিয়া রূপেই এটি প্রমাণিত।

## শ্রেণিবিন্যাস
**গ্রুপ: এসএস [http://www.news-medical.net/life-sciences/What-is-RNA.aspx আর এন এ](+)

অর্ডার: অবরাদ্দকৃত<br>
পরিবারঃ টোগোভিরিডি<br>
গণঃ রুবিভাইরাস

**

## কাঠামো
৫০ থেকে ৭০ ন্যানোমিটার ব্যাসের গোলাকার ভাইরাস কণাটি (ভিরিয়ন)মূলত একটি লিপিড ঝিল্লি (ভাইরাল খাম )দ্বারা আচ্ছাদিত থাকে। যা মূলত পোষক কোষ থেকে উদ্ভূত. সেখানে ৬ ন্যানোমিটার বিশিষ্ট "স্পাইক" (প্রবর্ধন) দেখা যায়। এই স্পাইক গঠিত হয় ভাইরাল খাম প্রোটিন E1 এবং E2 দ্বারা যা তার ঝিল্লিতে সন্নিবিষ্ট থাকে।

লিপিড খামের ভিতরে একটি ৪০ ন্যানোমিটার ব্যাসের ক্যাপসিড পাওয়া যায়।

এই E1 গ্লাইকোপ্রোটিনকে  পোষকদেহের সাথে যুক্তকারী হিসাবে বিবেচনা করা হয়। এবং এতে থাকা বিভিন্ন প্রতিক্রিয়াশীল  স্ট্রাকচারাল প্রোটিন রয়েছে যা পোষকদেহের লোহিত রক্তকণিকার জমাট নির্ধারণকারী.

## জিনোম
এই জিনো্মে রয়েছে ৯,৭৬২ টি নিউক্লিওটাইড এবং এটি ২টি কাঠামোহীন পলিপেপটাইডকে (পি১৫০ এবং পি৯০)প্রকাশ করে। তার মধ্যে ৫'-প্রান্ত দুই-তৃতীয়াংশ এবং ৩টি কাঠামোগত পলিপেপটাইডকে(সি, ই২, এবং ই১)এবং ৩'-প্রান্ত এক-তৃতীয়াংশের প্রকাশ করে।
প্রোটিন ই১ এবং E2 উভয়ই  মূলত গ্লাইকোসাইলেটেড।

টোগাভাইরাসের যে তিনটি সাইট আছে তা অত্যন্ত সংরক্ষিত: একটি স্টেম-এবং-লুপ গঠনের জিনোমের ৫' প্রান্তে, একটি ৫১-নিউক্লিওটাইডের সংরক্ষিত ক্রম আছে জিনোমের ৫' প্রান্তের নিকটে এবং আরএনএ শুরু স্থানে একটি ২০-নিউক্লিওটাইডের সংরক্ষিত ক্রম বিদ্যমান। রুবেলা জিনোমে ও অনুরূপ সিকোয়েন্স আছে।

এই জিনোম ধারণ করে বিভিন্ন নন-কোডিং আরএনএ কাঠামো; তাদের মধ্যে হয়, রুবেলা ভাইরাস ৩' প্রান্তে কার্যকরী উপাদানরয়েছে, যা্তে বিদ্যমান একাধিক শাখা-প্রশাখা। যার একটি ভাইরাল প্রতিলিপনের জন্যে অপরিহার্য।

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা‎
সেমিনাল ভেসিকল

**সেমিনাল ভেসিকল** (একে **ভেসিকুলার গ্রন্থি**, বা **সেমিনাল গ্রন্থিও** বলা হয়), হচ্ছে মূত্রথলির নিম্নপ্রান্ত ও মলাশয়ের মাঝখানে অবস্থিত একজোরা ছোট আঙ্গুলের মতো কোঁচকানো থলিকা। প্রত্যেক থলিকা একেকটি প্যাঁচানো নালিকায় গঠিত ও যোজক টিস্যুতে আবৃত।

বীর্য উৎপন্নের জন্য বিপুল পরিমাণ থকথকে পদার্থ ক্ষরণ করা এবং ক্ষরনের ফ্রুকটোজ সচল শুক্রানুর শক্তির আধার হিসেবে এটি কাজ করে।

## গঠন

## তথ্যসূত্র

বিষয়শ্রেণী:বহিঃক্ষরাতন্ত্র
বিষয়শ্রেণী:পুরুষ প্রজননতন্ত্র
বিষয়শ্রেণী:স্তন্যপায়ী পুং প্রজনন তন্ত্র
বিষয়শ্রেণী:পুরুষের স্বাস্থ্য
প্যারাথাইরয়েড গ্রন্থি

অবস্থানঃ দুজোড়া **প্যারাথাইরয়েড গ্রন্থি** থাইরয়েড গ্রন্থির পেছনে এবং আংশিক থাইরয়েডের মধ্যে অবস্থিত।

নিঃসরণঃ প্যরাথাইরয়েড গ্রন্থি থেকে নিঃসৃত হরমোনটি প্যারাথাইরয়েড হরমোন (Parathyroid hormone,PTH) বা প্যারাথরমোন (Parathormone) বা প্যারাথাইরিন (Parathyrin) নামে পরিচিত।

ক্রিয়াঃ প্যারাথরমোন রক্তে ক্যালসিয়ামের মাত্রা নিয়ন্ত্রণে গুরুত্বপূর্ণ ভূমিকা পালন করে এবং ক্যালসিয়ামের পুনঃশোষণ বাড়িয়ে দেয়।রক্তে ফসফেটের মাত্রা সিমীত রাখতে সাহায্য করে এবং ভিটামিন D কে সক্রিয়করণে ভূমিকা পালন করে।ভিটামিন D এর অভাবে মানুষের রিকেটস রোগ হয়।

বিষয়শ্রেণী:চিকিৎসাবিজ্ঞান
বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:হরমোন
বিষয়শ্রেণী:গ্রন্থি
লাইটার

**লাইটার** মূলত আগুনের শিখা তৈরীতে ব্যবহৃত হয় এবং এটি সহজে বহনযোগ্য। গ্যাসের চুলা, আতসবাজি, মোমবাতি, সিগারেট, কিংবা বিভিন্ন দাহ্য পদার্থ জ্বালানোর জন্য লাইটার ব্যবহৃত হয়। এটি সাধারণত ধাতু ও প্লাষ্টিকের সমন্বয়ে তৈরী। লাইটারে থাকা দহন যোগ্য তরলই অগ্নি শিখা উৎপাদনের উপায়। অগ্নি শিখা নিভানোর জন্য কিছু নিয়ম থাকে। তাছাড়াও একটি লাইটার বিদ্যুৎ দ্বারা প্রজ্বলন করা যায়। বৈদ্যুতিক চাপ কিংবা গরম করার উপাদান ব্যবহার করে শিখা প্রজ্বলন করা যায়।

## ইতিহাস
জার্মান রসায়নবিদ ইয়োহান ভোল্‌ফগাং ডোবেরেইনার ১৮২৩ সালে প্রথম লাইটার আবিষ্কার করেন। সে সময় এটিকে ডোবেরিয়েনারের চেরাগ বলা হতো। লাইটার সাধারণত হাইড্রোজেনের সাথে রাসায়নিক বিক্রিয়া ঘটিয়ে অগ্নি শিখা উৎপন্ন করে। লাইটারে থাকা প্লাটিনাম ধাতুর অনুঘটককে ঘুরিয়ে সাময়িক তাপ ও আলোর সৃষ্টি করা হয়।

১৯০৩ সালে Carl Auer Von Welsbach আধুনিক লাইটার আবিষ্কারে সক্ষম হন। তার আবিষ্কৃত লাইটার টি অধিকতর উজ্জল আলো দিতে সক্ষম তাছাড়াও এটি দামে সস্তা ও পূনরায় ব্যবহার যোগ্য। Carl Auer Von Welsbach এর আবিষ্কৃত লাইটারটি Ronson এর মতো কোম্পানি বাস্তবে ব্যবহারযোগ্য করে তুলে। ১৯১০ সালে Ronson প্রথম Pist-O-Liter মুক্তি দেয় এবং ১৯১৩ সালে কোম্পানি তাদের প্রথম লাইটারটি উন্নত করে যাকে “Wonderlit” বলা হতো, এটি লাইটারের স্থায়ী গঠন ছিল। George G. Blaisdell ১৯৩২ সালে Zippo লাইটার এবং এর কোম্পানি প্রতিষ্ঠা করেন। Zippo-তে প্রথম জ্বলানী হিসেবে ন্যাপ্থা ব্যবহৃত হয়। ১৯৫০ সালে ন্যাপ্থা এর পরিবর্তে কম গন্ধ যুক্ত বিউটন জ্বলানির ব্যবহার শুরু হয়।
আধুনিক বিশ্বের অধিকাংশ লাইটার মার্কিন যুক্তরাষ্ট, চীন এবং থাইল্যান্ডে উৎপাদিত হয়।

## ক্রিয়াকলাপ
ন্যাপ্থা (পেট্রোলিয়াম জাতীয়) ভিত্তিক লাইটারে তরল শোষন এবং লিক প্রতিরুধ করার জন্য একটি পরিপূর্ণ কাপড় এবং ফাইবার পেঁচানো থাকে। এর উদ্বায়ী পদার্থ উবে যাওয়া প্রতিরুধ করতে এবং প্রয়োজনে শিখা নিভিয়ে দিতে উপরিভাগে বিশেষ ব্যবস্থা আছে। বিউটন টাইপ লাইটারের ভালব লাগানো ছিদ্রে একটি মিটার থাকে গ্যাস মাপার জন্য।

পাথরের সাথে ধাতুর ঘর্ষনের ফলে অগ্নি স্ফুলিঙ্গ সৃষ্টি হয়, অথবা বোতাম টিপে Piezoelectric স্ফটিক (Piezo ইগনিশন) সংকোচিত করে চাপ সৃষ্টি করে বৈদ্যুতিক স্ফুলিঙ্গ তৈরী করা হয়। লাইটারের ন্যাপ্থা জ্বালানী উদ্ধায়ী পদার্থ হওয়ায় লাইটারের উপরের অংশ খুলা হলেই উপরে চলে আসে। বিউটেন টাইপ লাইটার উপরের অংশ ও গ্যাস ছাড়ার ভালব এক সাথে কাজ করে। উপরিভাগ খুলে অগ্নিশিখা জ্বলানোর পর উপরিভাগ বন্ধ না করা পর্যন্ত জলতে থাকে ন্যাপথার জ্বলানি, ভালব বন্ধ না করা পর্যন্ত জ্বলতে থাকে বিউটন জ্বলানি।

সাধারণত বাতাস বের হওয়ার অংশটি ধাতব পদার্থ দ্বারা ঘেরা থাকে এবং লাইটারটির জ্বালানি ও বাতাসের সংমিশ্রনে সংবেদনশীলতা কমাতে পারে এমন ভাবে সাজানো হয়েছে।

## অন্যান্য ধরনের

## তথ্যসূত্র

## বহিঃসংযোগ

*

বিষয়শ্রেণী:অগ্নি উৎপাদন
বিষয়শ্রেণী:১৯শ শতাব্দীর উদ্ভাবন
বিষয়শ্রেণী:গৃহস্থালী সরঞ্জাম
বিষয়শ্রেণী:জার্মান উদ্ভাবন
বিধবা

**বিধবা** (স্ত্রীলিঙ্গ) বা **বিপত্নীক** (পুংলিঙ্গ) এমন একজন ব্যক্তি যার সঙ্গী মারা গেছেন এবং সাধারণত পুনরায় বিয়ে করেননি। জীবনসঙ্গীর মৃত্যুতে তাকে হারিয়ে যাওয়ার অবস্থাকে *বৈধব্য* বলে।  একজন বিধবার জন্য একটি প্রাচীন পরিভাষা হল "অবশেষ"  আক্ষরিক অর্থে "এমন কেউ যাকে ফেলে গেছে"। এই শব্দটি কখনও কখনও পুরানো কবরের পাথরে পাওয়া যায়। পুরুষ রূপ, "বিপত্নীক" প্রথম ১৪ শতকে প্রত্যয়িত হয়, ১৯ শতকে পুরুষদের উল্লেখ করে "বিধবা" প্রতিস্থাপন করে। 

*বৈধব্য* শব্দটি যে কোন লিঙ্গে ব্যবহার করা যেতে পারে, অন্তত কিছু অভিধান অনুসারে, তবে কিছু অভিধানে *বিধবারতা* শব্দটিও তালিকাভুক্ত করা হয়েছে।  উভয় লিঙ্গের বিশেষণ হল *বিধবা*।  বিবাহবিচ্ছেদের ক্ষেত্রে প্রাক্তন সঙ্গীর মৃত্যুর হলে এই শর্তগুলি প্রযোজ্য নয়৷ 

## স্বাস্থ্যের উপর প্রভাব

## আরও দেখুন
* ইদ্দত
* আন্তর্জাতিক বিধবা দিবস
* অনাথ
* পুনর্বিবাহ
* একক পিতা বা মাতা
* সতীদাহ
* বিধবা সংরক্ষণ

## তথ্যসূত্র

## আরও পড়ুন

* ব্লম, ইডা। "বিধবাত্বের ইতিহাস: একটি গ্রন্থপঞ্জী ওভারভিউ।" *পারিবারিক ইতিহাসের জার্নাল* 16.2 (1991): 191-210। অনলাইন
* ব্লম, ইডা। "বিধবাত্ব: দরিদ্র আইন সমাজ থেকে কল্যাণ সমিতি পর্যন্ত: নরওয়ের মামলা, 1875-1964।" *জার্নাল অফ উইমেন'স হিস্ট্রি* 4.2 (1992): 52-81। উদ্ধৃতি
* Bremmer, Jan, এবং Lourens Van Den Bosch, eds. *দারিদ্র্য এবং চিতার মধ্যে: বৈধব্যের ইতিহাসের মুহূর্ত।* (Routledge, 2002) অনলাইন ।
* ক্যাটেল, মারিয়া জি. "আফ্রিকান বিধবা: নৃতাত্ত্বিক এবং ঐতিহাসিক দৃষ্টিকোণ।" *জার্নাল অফ উইমেন অ্যান্ড এজিং* 15.2-3 (2003): 49-66।
* ক্যাভালো, স্যান্ড্রা এবং লিন্ডান ওয়ার্নার। *মধ্যযুগীয় এবং প্রাথমিক আধুনিক ইউরোপে বিধবাত্ব* (Routledge, 2014) অনলাইন ।
* ক্র্যাব, অ্যান। *ফ্লোরেন্সের স্ট্রোজি: রেনেসাঁয় বিধবাত্ব এবং পারিবারিক সংহতি* (মিশিগান প্রেস ইউনিভার্সিটি, 2000) অনলাইন ।
* এল্ডার, অ্যাঞ্জেলা এসকো। *প্রেম এবং কর্তব্য: কনফেডারেট বিধবা এবং ক্ষতির মানসিক রাজনীতি* (ইউনিভার্সিটি অফ নর্থ ক্যারোলিনা প্রেস, 2022) অনলাইন বই পর্যালোচনা
* জোহানসেন, হ্যানে মারি। "স্ক্যান্ডিনেভিয়ায় বিধবা-একটি ভূমিকা" *স্ক্যান্ডিনেভিয়ান জার্নাল অফ হিস্ট্রি* 29#3-4 (2004) pp: 171-191 https://doi.org/10.1080/03468750410008798 ।
* Kertzer, David I., এবং Nancy Karweit. "উনিশ শতকের ইতালিতে বিধবাত্বের প্রভাব।" *অতীতে বার্ধক্যে: জনসংখ্যা, সমাজ এবং বার্ধক্য* (1995): 229-248।
* লোপাতা, হেলেনা। *একটি আমেরিকান শহরে বিধবাত্ব* (Routledge, 2017) অনলাইন
* মিনিউ, জেরাল্ডিন পি., কেন আর. স্মিথ, এবং লি এল. বিন। "বিধবা এবং বিধবাদের মধ্যে বেঁচে থাকার ঐতিহাসিক প্রবণতা।" *সামাজিক বিজ্ঞান ও চিকিৎসা* 54.2 (2002): 245-254। অনলাইন
* মুটঙ্গী, কেন্দা। *হৃদয়ের উদ্বেগ: কেনিয়ার বিধবা, পরিবার এবং সম্প্রদায়* (শিকাগো প্রেস বিশ্ববিদ্যালয়, 2019)।
* উ, ঝেং। "বিধবা হওয়ার পরে পুনর্বিবাহ: বয়স্ক কানাডিয়ানদের বৈবাহিক ইতিহাস অধ্যয়ন।" *কানাডিয়ান জার্নাল অন এজিং/লা রেভিউ কানাডিয়ান ডু ভিইলিসমেন্ট* 14.4 (1995): 719-736।
* জিসুক, সিডনি এবং স্টিফেন আর. শুচটার। "বিধবাত্বের সাথে যুক্ত প্রধান বিষণ্নতা।" *আমেরিকান জার্নাল অফ জেরিয়াট্রিক সাইকিয়াট্রি* 1.4 (1993): 316-326।

বিষয়শ্রেণী:বৈধব্য
আরজিবি রং মডেল

[থাম্ব|সংযোজী রঙের মিশ্রিত উপস্থাপন। সাদা পর্দায় [মূল রঙ|মূল রঙের প্রক্ষেপনে দুটি রঙের ছেদকৃত অংশে গৌণ রঙগুলো ফুটে ওঠে; আর লাল, নীল ও সবুজ তিন রঙের সমতীব্র মিশ্রণ সাদা রং ধারণ করে।]]

**আরজিবি রং মডেল** একটি সংযোজী রং মডেল যেটাতে লাল, সবুজ ও নীলআলো নানাভাবে মিশিয়ে অন্য সব রঙ তৈরি করা হয়। মডেলের তিনটি মূল রঙের অদ্যাক্ষর নিয়ে আরজিবি গঠিত: রেড (লাল), গ্রিন (সবুজ) ও ব্লু (নীল)।

আরজিবি রং মডেলের মূল উদ্দেশ্য বৈদ্যুতিক যন্ত্রপাতি, যেমন কম্পিউটার ও টেলিভিশনের সেন্সিং, উপস্থাপন এবং ডিসপ্লে করা। তবে প্রচলিত ফটোগ্রাফিতেও এর ব্যবহার রয়েছে। বৈদ্যুতিক যুগের পূর্বেই আরজিবি মডেল নির্ভরযোগ্য তত্ত্বে প্রতিষ্ঠিত হয়, যার ভিত্তি ছিল মানব চোখের আলোক সংবেদন।

## আরো দেখুন
* সিএমওয়াইকে রং মডেল

## তথ্যসূত্র

## বহিঃসংযোগ

* HEX to RGB conversion 
* RGB to HEX conversion 
* Demonstrative color conversion applet
* RGB color codes

বিষয়শ্রেণী:রং (বর্ণ)
ইন্ডিয়ান মাউন্টেনিয়ারিং ফাউন্ডেশন

**ইন্ডিয়ান মাউন্টেনিয়ারিং ফাউন্ডেশন** একটি সর্বোচ্চ&nbsp;জাতীয় সংস্থা, যেটি উচ্চ হিমালয়ে পর্বতারোহণ এবং রক ক্লাইম্বিং অভিযান সংগঠিত এবং সাহায্য করে। সংগঠনটি ভারতীয় হিমালয়ে দু: সাহসিক&nbsp;অভিযান এবং পরিবেশ রক্ষার প্রকল্পে&nbsp;সাহায্য এবং উৎসাহ দেয়। আইএমএফ মাউন্ট এভারেস্ট সহ ভারতীয় হিমালয়ের অন্যান্য উচ্চ শৃঙ্গে অভিযান&nbsp; আয়োজন করে। 

## &nbsp;আইএমএফ&nbsp;এর&nbsp;ইতিহাস
&nbsp;স্যার এডমন্ড হিলারী এবং তেনজিং নোরগে ১৯৫৩ সালে প্রথম মাউন্ট এভারেস্টে আরোহণ করার পর, ভারতে পর্বতারোহণে উতসাহ উদ্দীপনার সৃষ্টি হলে&nbsp;ইন্ডিয়ান মাউন্টেনিয়ারিং ফাউন্ডেশনের প্রতিষ্ঠা হয়। ১৯৫৭&nbsp;সালে&nbsp;চোইউ&nbsp;অভিযানের&nbsp;পৃষ্ঠপোষক&nbsp;কমিটি&nbsp;হিসাবে&nbsp;আইএমএফ গঠন করা হয়। &nbsp;ফাউন্ডেশন নিবন্ধিত হয় ৩ নভেম্বর, ১৯৬১ সালে এবং ১৯৮০&nbsp;সালে&nbsp;ভারতের তদানীন্তন&nbsp;প্রধানমন্ত্রী&nbsp;ইন্দিরা গান্ধীর&nbsp;দ্বারা&nbsp;নতুন ভবনের উদ্বোধন করা হয়।

## বিকল্প নাম
১৯৫৯ সালে এই সংগঠন তার নাম পরিবর্তন করে 'এভারেস্ট অভিযানের পৃষ্ঠপোষক কমিটি' এবং পরের বছর তা পরিবর্তন করা হয় 'পর্বতারোহণ অভিযানের পৃষ্ঠপোষক কমিটি' হিসাবে।&nbsp;১৫ ই জানুয়ারি, ১৯৬১ সালে এটি &nbsp;ইন্ডিয়ান মাউন্টেনিয়ারিং ফাউন্ডেশন হিসাবে প্রতিষ্ঠিত হয়। &nbsp;সদর দপ্তর হয়, &nbsp;ভারতের,&nbsp;নতুন দিল্লিতে।

## আইএমএফ মাউন্টেন ফিল্ম ফেস্টিভাল
&nbsp;আইএমএফ মাউন্টেন ফিল্ম ফেস্টিভাল&nbsp; ইন্ডিয়ান মাউন্টেনিয়ারিং ফাউন্ডেশন দ্বারা আয়োজিত একটি মাউন্টেন ফিল্ম ফেস্টিভাল। &nbsp;এই প্রতিযোগিতামূলক ইভেন্টটি হিমালয়ের দু: সাহসিক কার্যকলাপ ছায়াছবির মাধ্যমে তুলে ধরে। ফিল্ম ফেস্টিভাল সঞ্চালিত হয় দিল্লিতে ইন্ডিয়ান মাউন্টেনিয়ারিং ফাউন্ডেশন চত্বরে।

চলচ্চিত্র উৎসব পরিচালনা করেন বিখ্যাত হিমালয় পর্বতারোহী, ক্যাপ্টেন মোহন সিং কোহলির পুত্র, মনীন্দর কোহলি। &nbsp;ক্যাপ্টেন মোহন সিং কোহলি&nbsp;১৯৬৫ সালের ভারতের পরিচালিত এভারেস্টের প্রথম অভিযানের সদস্য ছিলেন। তিনি ১৯৮৯ থেকে ১৯৯৩ অবধি&nbsp;ইন্ডিয়ান মাউন্টেনিয়ারিং ফাউন্ডেশনের সভাপতি ছিলেন।&nbsp;

## বহিঃসংযোগ
* http://www.indmount.org

## তথ্যসূত্র

বিষয়শ্রেণী:ভারতে পর্বতারোহণ
বিষয়শ্রেণী:দিল্লি ভিত্তিক সংগঠন
রাগ হেম বেহাগ

**হেম বেহাগ** উত্তর ভারতীয় শাস্ত্রীয় সঙ্গীতের অন্তর্গত একটি গভীর রাত্রির রাগ। এর জনক ওস্তাদ বাবা আলাউদ্দিন খান।

## মূল
রাগ হেম বেহাগ এর উৎস এর হতে অধিক প্রচলিত রাগ বেহাগ।হেম বেহাগ এবং বেহাগ উভয়ই রাগ হেমন্তের অনুরূপ। এই রাগ সাধারণত শুদ্ধ মধ্যম (বাদী) এবং নি(সমবাদি)-কে কেন্দ্র করে আবর্তিত হয়। কিন্তু তা পরিবর্তনশীল।

## গঠন
* আরোহণঃ নি সা গা মা (শুদ্ধ) নি সা
* অবরোহণঃ নি ধা মা (শুদ্ধ) পা মা গা মা রে সা 
রাগটি শোনার জন্য ভালো উৎস হতে পারেঃ
# ওস্তাদ আলী আকবর খান ও রবিশঙ্কর
# পণ্ডিত নিখিল ব্যানার্জী 

## তথ্যসূত্র

বিষয়শ্রেণী:রাগ
বিষয়শ্রেণী:হিন্দুস্তানি রাগ
সান্তোস বন্দর

**সানটোস বন্দর** হল ব্রাজিল এর সাউ পাওলো রাজ্যের একটি সমুদ্র বন্দর। এটি দেশের মধ্যে বৃহত্তম কন্টেইনার বন্দর। এই বন্দর ভিন ধরনের পণ্য পরিবহন করে। বন্দরটিতে তরল, ব্লাক, কন্টেইনার প্রভৃতি পণ্য পরিবহনের জন্য পৃথক পৃথক জেটি রয়েছে। বন্দরটি দেশের প্রধান ছয়টি বন্দরের অন্যতম। কন্টেইনার পরিবহনের দিক থেকে এটি পৃথিবীর ৩৯তম বৃহত্তম বন্দর।

## তথ্যসূত্র

বিষয়শ্রেণী:ব্রাজিলের বন্দর
ব্রজেন্দ্রকুমার দে

**ব্রজেন্দ্রকুমার দে** (১ ফেব্রুয়ারি, ১৯০৭ - ১২ মার্চ, ১৯৭৬) যাত্রার পালাবদলের ইতিহাসে এক অবিস্মরণীয় নাম। তিনি কেবলমাত্র **পালাসম্রাট** বা **লোকনাট্যগুরু** ছিলেন না তিনি ছিলেন বাংলার যাত্রাপালা ও লোকাভিনয়ের ইতিহাসে এক নবযুগের প্রবর্ত্তক। উচ্চশিক্ষিত এবং স্কুলশিক্ষক হয়েও সুদীর্ঘ ৫০টি বছর ধরে নিবিষ্ট চিত্তে তিনি শুধু যাত্রাপালাই লিখে গেছেন। তিনি যাত্রার আধার এবং আধেয় পরিবর্তনের সাথেসাথে যাত্রার সু-সংস্কৃত ও মার্জিত রূপ প্রদান করে যাত্রাশিল্পকে শিক্ষিত মহলের কাছে গ্রহণযোগ্য করে তুলেছিলেন। আট ঘণ্টার যাত্রাকে তিন ঘণ্টায় নিয়ে আসেন। সংলাপের সংস্কার করে ছোট ছোট সংলাপ ব্যবহার করেছেন।

## জন্ম ও শিক্ষাজীবন

ব্রজেন্দ্রকুমারের জন্ম বর্তমান বাংলাদেশের মাদারীপুর জেলার অন্তর্গত গয়ঘর গঙ্গানগর গ্রামে। তার মাতার নাম  ক্ষীরোদাসুন্দরী দে এবং পিতার নাম হরিকিশোর দে।
তিনি কলকাতা বিশ্ববিদ্যালয় হতে ১৯২৯ খ্রিস্টাব্দে অর্থনীতিতে এম.এ.এবং ১৯৩৭ খ্রিস্টাব্দে বি.টি.পাশ করেন ।

## অবদান

১৯৩০ খ্রিস্টাব্দ হতে ১৯৬৯ খ্রিস্টাব্দ পর্যন্ত দুই বাংলার বিভিন্ন বিদ্যালয়ে প্রধান শিক্ষক হিসাবে দক্ষতার সঙ্গে কাজ করেছেন । বিংশ শতকে বাংলানাটকের মূলস্থপতি যেমন বিজন ভট্টাচার্য তেমনই যাত্রাপালার প্রধানস্রস্টা ব্রজেন্দ্রকুমার দে। প্রখ্যাত পালাকার ভোলানাথ কাব্যশাস্ত্রীর উত্তরসূরি তিনি। নাট্যকার যোগেশচন্দ্র চৌধুরীর ছাত্র তিনি যাত্রানাট্যে নতুন আঙ্গিকসহ আধুনিকতার প্রবর্তন করেছিলেন।
পৌরাণিক, ঐতিহাসিক, কাল্পনিক, সামাজিক, জীবনীমূলক, দেশাত্মবোধক, গীতিকা আশ্রিত পালা-সব মিলিয়ে দেড়শর বেশি পালা রচনা করে তিনি যাত্রাপালার উৎকর্ষ সাধন করেছেন। বলা হয় বাংলা মঞ্চাভিনয়ের ক্ষেত্রে গিরীশচন্দ্র ঘোষের যে স্থান,বাংলার একালের যাত্রাভিনয়ের ক্ষেত্রে ব্রজেন্দ্রকুার দে সেই স্থানের অধিকারী।

## রচিত যাত্রাপালা

## তথ্যসূত্র

* ড. রতনকুমার মন্ডল, *বাংলার যাত্রা ও ব্রজেন্দ্রকুমার দে*।
 
## বহিঃসংযোগ
* বাংলাপিডিয়ায় ব্রজেন্দ্রকুমার দে

বিষয়শ্রেণী:১৯০৭-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:বাঙালি অভিনেতা
বিষয়শ্রেণী:নাট্যকার
বিষয়শ্রেণী:বাংলাদেশী নাট্যকার
রিয়াযুস সালিহিন

***রিয়াযুস সালিহিন*** বা ***রিয়াযুস স্বা-লিহীন *** (বাংলায় **সৎকর্মশীলদের চারণভূমি**) হল ইয়াহিয়া নববী রচিত আল কুরআনের আয়াতের সমর্থনে নির্বাচিত হাদিস সংকলন গ্রন্থ। এ সংকলনে ইসলামী নৈতিকতা এবং ইবাদত ও বিনয়ী কাজের কথা বলা হয়েছে, যা মুসলিম পন্ডিতদের দ্বারা স্বীকৃত এবং কুরআন ও মোহাম্মাদ (সাঃ) এর সংগ্রহের অন্তভূক্ত। বইটি সালাফি পণ্ডিতদের কাছে ব্যাপকভাবে সমাদৃত। এছাড়াও, তাবলীগ জামাত তাদের আরবি ভাষাভাষী জামাতগুলোতে ফাজায়েলে আমল গ্রন্থের পরিবর্তে এই বইটি পড়ে থাকে।

## বর্ণনা
এই হাদীসের বইটির সংকলক ইমাম আন-নববী। এর মোট হাদিস প্রায় ১৯০০ টি এবং মোট অধ্যায় ৩৮৮ টি। এর অনেকগুলো কুরআনের আয়াতের সাথে মিলিত। এর হাদীসগুলো নেওয়া হয়েছে সিহাহ সিত্তাহ এর হাদীস গ্রন্থ ও মুয়াত্তা ইমাম মালিক, মুসনাদ আহমদসহ অন্য কিছু গ্রন্থ থেকে। 
## অধ্যায়সমূহ
বইটিকে বিষয়ভিত্তিক অধ্যায় অনুযায়ী সাজানো হয়েছে। অধ্যায়গুলো হল:

# বিবিধ অধ্যায় 
# শিষ্টাচার অধ্যায়, 
# খাবারের আদব অধ্যায়
# পোশাকের আদব অধ্যায় 
# ঘুম শোয়া বসা ইত্যাদির অধ্যায়
# শুভেচ্ছা অধ্যায়
# রোগী দেখার অধ্যায়
# সফরের আদব অধ্যায়
# উত্তম গুনাবলীর অধ্যায়
# ইত্তেকাফের অধ্যায়
# হজ্জের অধ্যায়
# জিহাদের অধ্যায়
# ইলমের অধ্যায়
# আল্লাহর প্রশংসা ও কৃতজ্ঞতার অধ্যায়
# আল্লাহর রাসূলের প্রশংসা করে আল্লাহর কাছে দোয়ার (দরুদের) অধ্যায়
# জিকিরের অধ্যায়
# দুয়ার অধ্যায় 
# নিষিদ্ধ কাজের অধ্যায়
# গুরুত্বপূর্ণ বিষয়ে বিবিধ হাদীসের অধ্যায়
# ইস্তেগফারের অধ্যায়

## আরও দেখুন

*ইসলামী গ্রন্থসমূহের তালিকা
*সিহাহ সিত্তাহ
*বুলুগুল মারাম
*ফাযায়েলে আমল

## তথ্যসূত্র

## বহিঃসংযোগ

বিষয়শ্রেণী:হাদিস সংকলন
বিষয়শ্রেণী:সুন্নি সাহিত্য
বিষয়শ্রেণী:সুন্নি হাদিস সংকলন
৪২০ ধারা (ভারতীয় দণ্ডবিধি)

ভারতীয় দণ্ড বিধির **৪২০** নং ধারা একটি বহুল পরিচিত ধারা ও কথ্য ভাষায় ব্যবহৃত শব্দ যা সম্পত্তিঘটিত প্রতারনা (Cheating) ও তার সাজাকে সূচিত করে।

## বিবরন
যদি কেউ প্রতারনা বা ঠকবাজির মাধ্যমে কোনো ব্যক্তির সম্পত্তি হস্তান্তর করতে সেই ব্যক্তিকে, বা সেই ব্যক্তির মূল্যবান বস্তু (Valuable Security) / সেই মূল্যবান বস্তুর কিছুটা বা পুরোটা পরিবর্তন বা ধ্বংস করতে অসাধুভাবে চালনায় করে তবে তা প্রতারনার দায়ে শাস্তিযোগ্য অপরাধ বলে বিবেচিত হয়। এবং এই অপরাধে ৭ বৎসর পর্যন্ত কারাবাস হতে পারে। ভারতীয় দন্ডবিধি মোতাবেক প্রতারনা একটি জামিন অযোগ্য অপরাধ।

## ভাষার ব্যবহারে
৪২০ শব্দবন্ধটি বর্তমানে কথ্য বাংলা ভাষা ও হিন্দি (চারশো বিশ) ভাষায় প্রতারক বা ঠকবাজির নামান্তর। ভারতীয় সিনেমা, নাটক, গ্রন্থ এবং সংবাদ মাধ্যমে ৪২০ শব্দটি অতি পরিচিত ও প্রচলিত সূচক।

## অন্যান্য মাধ্যম
রাজ কাপুর, নার্গিস অভিনীত শ্রী ৪২০ (১৯৫৫) একটি বিখ্যাত হিন্দি সিনেমা। কমল হাসান, টাবু অভিনীত অপর একটি চলচ্চিত্র হল 'চাচী ৪২০'। এছাড়া জামাই ৪২০, খোকা ৪২০ নামক দুটি বাংলা সিনেমা এই ধারাটিকে পরিচিত দিয়েছে।

## তথ্যসূত্র

বিষয়শ্রেণী:ভারতীয় দণ্ড বিধি
২-এর সূচক

গণিতশাস্ত্রে **২-এর সূচক** বলতে বোঝায়   আকারের একটি সংখ্যা, যেখানে   হল পূর্ণসংখ্যা, অর্থাৎ এই সংখ্যায় ২ হল ভিত্তি এবং পূর্ণসংথ্যা   হল সূচক।

যেখানে শুধুমাত্র পূর্ণসংখ্যা বিবেচনা করা হয়, সেখানে   এর মান অঋণাত্মক মানে সীমাবদ্ধ থাকে।

যেহেতু দুই হল বাইনারি সংখ্যা পদ্ধতির ভিত্তি, তাই ২-এর সূচক কম্পিউটার বিজ্ঞানে একটি সাধারণ ব্যাপার। বাইনারী পদ্ধতিতে লেখা হয়, দুই এর সূচক সব সময় ১০০...০০০ বা ০.০০...০০১ এ গঠনে লেখা হয়ে থাকে, যা দশমিক পদ্ধতিতে দশের সূচকের মতই।
## এক্সপ্রেশন এবং অঙ্কপাতন
মৌখিক উচ্চারণ, গাণিতিক অঙ্কপাতন এবং পাওয়ার অপারেটর বা ফাংশনের সমন্বয়ে কম্পিউটার প্রোগ্রামিংয়ের এক্সপ্রেশনসহ:

: ২ হতে *n*
: ২ হতে  *n* এর সূচক
: ২ সূচক *n*
: সূচক(২, *n*)
: pow(২, *n*)
: ২*n*
: ১ H_3(2,n)
: 2 \to n
: 2 \to n \to 1

## কম্পিউটার বিজ্ঞান
## দুই এর প্রথম ৯৬ টি সূচক





## ১০২৪ এর সূচক

২১০ এর কয়েকটি সূচক যা ১০০০ এর চেয়ে সামান্য বড়:

আরও দেখুন আইইই ১৫৪১-২০০২।

## দুইয়ের সূচকসমূহ যার সূচকগুলো হল দুইয়ের সূচক

: ২১ = ২
: ২২ = ৪
: ২৪ = ১৬
: ২৮ = ২৫৬
: ২১৬ = ৬৫,৫৩৬
: ২৩২ = ৪,২৯৪,৯৬৭,২৯৬
: ২৬৪ = ১৮,৪৪৬,৭৪৪,০৭৩,৭০৯,৫৫১,৬১৬ (২০ টি অঙ্ক)
: ২১২৮ = ৩৪০,২৮২,৩৬৬,৯২০,৯৩৮,৪৬৩,৪৬৩,৩৭৪,৬০৭,৪৩১,৭৬৮,২১১,৪৫৬ (৩৯ টি অঙ্ক)
: ২২৫৬ = ১১৫,৭৯২,০৮৯,২৩৭,৩১৬,১৯৫,৪২৩,৫৭০,৯৮৫,০০৮,৬৮৭,৯০৭,৮৫৩,২৬৯,৯৮৪,৬৬৫,৬৪০,৫৬৪,০৩৯,৪৫৭,৫৮৪,০০৭,৯১৩,১২৯,৬৩৯,৯৩৬ (৭৮ টি অঙ্ক)
: ২৫১২ = ১৩,৪০৭,৮০৭,৯২৯,৯৪২,৫৯৭,০৯৯,৫৭৪,০২৪,৯৯৮,২০৫,৮৪৬,১২৭,৪৭৯,৩৬৫,৮২০,৫৯২,৩৯৩,৩৭৭,৭২৩,৫৬১,৪৪৩,৭২১,৭৬৪,০৩০,০৭৩,৫৪৬,৯৭৬,৮০১,৮৭৪,২৯৮,১৬৬,৯০৩,৪২৭,৬৯০,০৩১,৮৫৮,১৮৬,৪৮৬,০৫০,৮৫৩,৭৫৩,৮৮২,৮১১,৯৪৬,৫৬৯,৯৪৬,৪৩৩,৬৪৯,০০৬,০৮৪,০৯৬ (১৫৫ টি অঙ্ক)
: ২১,০২৪ = ১৭৯,৭৬৯,৩১৩,৪৮৬,২৩১,৫৯০,৭৭২,৯৩১,...,৩০৪,৮৩৫,৩৫৬,৩২৯,৬২৪,২২৪,১৩৭,২১৬ (৩০৯ টি অঙ্ক)
: ২২,০৪৮ = ৩২৩,১৭০,০৬০,৭১৩,১১০,০৭৩,০০৭,১৪৮,...,১৯৩,৫৫৫,৮৫৩,৬১১,০৫৯,৫৯৬,২৩০,৬৫৬ (৬১৭ টি অঙ্ক)
: ২৪,০৯৬ = ১০৪,৪৩৮,৮৮৮,১৪১,৩১৫,২৫০,৬৬৯,১৭৫,...,২৪৩,৮০৪,৭০৮,৩৪০,৪০৩,১৫৪,১৯০,৩৩৬ (১,২৩৪ টি অঙ্ক)
: ২৮,১৯২ = ১০৯,০৭৪,৮১৩,৫৬১,৯৪১,৫৯২,৯৪৬,২৯৮,...,৯৯৭,১৮৬,৫০৫,৬৬৫,৪৭৫,৭১৫,৭৯২,৮৯৬ (২,৪৬৭ টি অঙ্ক)
: ২১৬,৩৮৪ = ১১৮,৯৭৩,১৪৯,৫৩৫,৭২৩,১৭৬,৫০৮,৫৭৬,...,৪৬০,৪৪৭,০২৭,২৯০,৬৬৯,৯৬৪,০৬৬,৮১৬ (৪,৯৩৩ টি অঙ্ক)
: ২৩২,৭৬৮ = ১৪১,৫৪৬,১০৩,১০৪,৪৯৫,৪৭৮,৯০০,১৫৫,...,৫৪১,১২২,৬৬৮,১০৪,৬৩৩,৭১২,৩৭৭,৮৫৬ (৯,৮৬৫ টি অঙ্ক)
: ২৬৫,৫৩৬ = ২০০,৩৫২,৯৯৩,০৪০,৬৮৪,৬৪৬,৪৯৭,৯০৭,...,৩৩৯,৪৪৫,৫৮৭,৮৯৫,৯০৫,৭১৯,১৫৬,৭৩৬ (১৯,৭২৯ টি অঙ্ক)
## তথ্যসূত্র

বিষয়শ্রেণী:দ্বিমিক পাটিগণিত
বিষয়শ্রেণী:পূর্ণসংখ্যার প্রগমন
বিষয়শ্রেণী:পূর্ণ সংখ্যার ধারা
বিষয়শ্রেণী:পূর্ণ সংখ্যা
বিষয়শ্রেণী:২ (সংখ্যা)
মোশাররফ হোসেন (বীর প্রতীক)

**মোশাররফ হোসেন** (জন্ম: ১ জানুয়ারি, ১৯৫২ - মৃত্যু: ১৩ ডিসেম্বর, ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোশাররফ হোসেনের জন্ম নোয়াখালী জেলার চাটখিল উপজেলার ভীমপুর গ্রামে। তার বাবার নাম মোবারক উল্লাহ এবং মায়ের নাম আম্বিয়া খাতুন। তার স্ত্রীর নাম জাহেদা খাতুন। তাদের দুই ছেলে, এক মেয়ে।

## কর্মজীবন
১৯৭১ সালে কলেজের শিক্ষার্থী ছিলেন মোশাররফ হোসেন। মুজাহিদ বাহিনীর প্রশিক্ষণও নেওয়া ছিল তার। ২৫ মার্চ তিনি ঢাকা বিশ্ববিদ্যালয়ের শিক্ষক আবাসিক এলাকায় ছিলেন। পরে ঢাকা থেকে পালিয়ে নিজ এলাকায় যান। সেখানে এলাকার ছাত্র-যুবক সমন্বয়ে স্বেচ্ছাসেবক দল গঠন করে তাদের মুক্তিযুদ্ধে যোগ দেওয়ার জন্য উদ্বুদ্ধ করেন। কিছুদিন পর ভারতে গিয়ে মুক্তিবাহিনীতে যোগ দেন। প্রশিক্ষণ শেষে ২ নম্বর সেক্টরের রাজনগর সাব-সেক্টরে দুই-তিনটি গেরিলা অপারেশনে অংশ নেন। পরে তিনি মুক্তিবাহিনীর গোলন্দাজ দলে অন্তর্ভুক্ত করা হন।

## মুক্তিযুদ্ধে ভূমিকা
মুক্তিযুদ্ধকালে মুক্তিযোদ্ধাদের পরিচালিত আক্রমণে ফায়ারিং সাপোর্ট দেওয়ার জন্য গঠিত হয়েছিল মুক্তিবাহিনীর দুটি গোলন্দাজ দল। দুটি ফিল্ড ব্যাটারির একটির নামকরণ করা হয় বঙ্গবন্ধু শেখ মুজিবুর রহমানের নামে। এর নাম ছিল ‘মুজিব ব্যাটারি’। অন্যটির নাম ছিল ‘রওশন আরা ব্যাটারি’। মুজিব ব্যাটারি নিয়মিত মুক্তিবাহিনীর ‘কে’ ফোর্সের অধীনে ছিল। তাদের কাছে ছিল ফিল্ড আর্টিলারি। মোশাররফ হোসেন ছিলেন মুক্তিবাহিনীর গোলন্দাজ দলের সদস্য। মুজিব ব্যাটারির ওপি হিসেবে তিনি শত্রু পাকিস্তান সেনাবাহিনীর গুরুত্বপূর্ণ অবস্থান পর্যবেক্ষণ করতেন। তার দেওয়া তথ্যের ভিত্তিতে আক্রমণ পরিচালিত হতো। সফলতার সঙ্গে তিনি এই দায়িত্ব পালন করেন। 
জীবনের ঝুঁকি নিয়ে দিনের বেলায় পাকিস্তান সেনাবাহিনীর অবস্থানে যান মোশাররফ হোসেন। তার বেশভূষা দেখে সেনারা সন্দেহ করতে পারেনি। গোপনে তিনি পর্যবেক্ষণ করতেন পাকিস্তানিদের প্রতিরক্ষা অবস্থান। তারপর ফিরে যেতেন নিজেদের শিবিরে। শিবিরে বসে তৈরি করতেন আক্রমণের মানচিত্র। দূরত্ব হিসাব করে তা বুঝিয়ে দিতেন দলনেতার কাছে। দুই-তিন দিন পর নির্ধারিত হয় আক্রমণের সময়। তখন আবার চলে যান পাকিস্তানি অবস্থানের কাছে। এবার অবস্থান নেন উঁচু গাছে। নির্ধারিত সময় পাকিস্তান সেনাবাহিনীর অবস্থানে শুরু হয় গোলাবর্ষণ। গাছের ওপর বসে মোশাররফ হোসেন লক্ষ করেন সেগুলো সঠিক নিশানায় পড়ছে কি না। ওয়্যারলেসের মাধ্যমে দলের কাছে নির্দেশনা দেন। তার নির্দেশনায় নিখুঁত নিশানায় গোলা পড়তে থাকে। দিশেহারা হয়ে পড়ে পাকিস্তানি সেনারা। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৮৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নোয়াখালী জেলার ব্যক্তি
পাশ কাটানো (যানবাহন)

সড়কে একই দিকে ও পথে চলমান দুইটি যানের মধ্যে দ্রুতগামী যানটি তুলনামূলকভাবে ধীরগতির গাড়িকে পাশ দিয়ে অতিক্রম করাকে **পাশ কাটানো** বলে। একে ইংরেজিতে **ওভারটেক ** করা বলে। অন্য গাড়িকে পাশ কাটানোর  ক্ষেত্রে সাধারণত যে লেইনে বা উপপথে গাড়িটি চলমান ঠিক তার পাশের লেইনটি ব্যবহার হয়ে থাকে। এক্ষেত্রে অবস্থা ভেদে ধীরগতির গাড়ির বাম এবং ডান উভয় পাশের লেইন ব্যবহার করেও পাশ কাটানো হয়ে থাকে।

## পাশ কাটানোর নিয়ম
প্রথমে মনে রাখতে হবে, গাড়ি চালনার কৌশল বা রীতিগত পার্থক্যের কারণে আভ্যন্তরীণ লেইন ও বাহ্যিক লেইন বলতে ব্রিটিশ বা বাঁহাতি ব্যবস্থায় যেটিকে বুঝায় ঠিক তার বিপরীত লেইনকে বুঝায় মার্কিন যুক্তরাষ্ট্রে। এ কারণে যুক্তরাজ্যে পাশ কাটানোর সময় যে লেইন ব্যবহার করে করা হয় তাকে বাহ্যিক লেইন বলা হলেও আমেরীকায় বলা হয় আভ্যন্তরীন লেইন। তবে উভয় ক্ষেত্রে পাশ কাটানো হয় সামনের গাড়ির চালকের পেছন হতে পাশের লেইনটি ব্যবহার করে।

একটি মাত্র লেইনে একদিকে চলমান পথ কিংবা অবিভক্ত উভয় দিকে চলমান পথের ক্ষেত্রে সামনের গাড়িটিকে পাশ কাটানোর  ক্ষেত্রে পেছনের গাড়িটি সাধরণত একই দিকে ঐ একই লেইন ব্যবহার করে থাকে। এক্ষেত্রে প্রায়শ একটিই অনুরোধ করা যেতে পারে, যেন সামনে দৃশ্যমান যথেষ্ট সোজা রাস্তা পেলে তবেই পাশ কাটানো হয়। কোন কোন আইনগত প্রক্রিয়ায় পাশ কাটানোর অঞ্চল বা উভয় দিক হতে অতিক্রম করাতে পারার মত স্থান সমূহে রাস্তার উপর একটি বিচ্ছিন্ন লাইন দ্বারা নির্দেশ করা থাকে (দেশ ভেদে তা হলুদ বা সাদা রংয়ের হয়) আর যদি কোন নির্দিষ্ট পাশ হতে পাশ কাটানো নিষিদ্ধ হয় তবে সেক্ষেত্রে ঐ দিকে একটি ভরাট লাইন চিত্রিত করে দেয়া হয়, যাতে বুঝানো হয় যে, যে পাশে ভরাট লাইনটি দেয়া আছে সে দিকে পাশ কাটানো নিষেধ। যুক্তরাজ্যে এরুপ মধ্যে আঁকা লাইন দ্বারা পাশ কাটানোর স্থান বোঝানো হয় না বরং এ দ্বারা কোথায় লাইনটি অতিক্রম করা যাবে বা যাবে না, তা নির্দেশ করা হয়ে থাকে।

পাশ কাটানোর জন্য আরও বেশি স্থান সংকুলানের স্বার্থে আয়ারল্যান্ডে ১৯৯০ থেকে ২০০০ সাল পর্যন্ত বহু জাতীয় পর্যায়ের প্রধান সড়ককে যুগপদ দ্বৈত চলাচল যোগ্য ব্যাপক ব্যসবিশিষ্ট (পাশ হতে কষ্টে অতিক্রম্য রাস্তার বদলে, দুই লেইনের রাস্তা, যাতে প্রতি লেইনেরই রয়েছে তিনটি করে উপ-লেইন) সড়কে উন্নীত করেছে (বিংশ শতকে যে কতিপায় রাষ্ট্র সমূহে চলাচলের দ্বৈত ব্যবস্থা প্রচলিত ছিল তন্মধ্যে এটি একটি নিতান্ত সাধারণ চলাচলরীতি)।

বিষয়শ্রেণী:সড়ক অবকাঠামো
বিষয়শ্রেণী:মোটরযান চালনা কৌশল
নগরবাড়ি-মোহনগঞ্জ শুশুক অভয়ারণ্য

**নগরবাড়ি-মোহনগঞ্জ শুশুক অভয়ারণ্য** বাংলাদেশের পাবনা জেলায় অবস্থিত একটি শুশুক অভয়ারণ্য। ২০১৩ সালের ১ ডিসেম্ববর এটি প্রতিষ্ঠিত হয়। ৪০৮.১১ হেক্টর  এলাকা নিয়ে এই শুশুক বন্যপ্রাণ অভয়ারণ্যটি গঠিত।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:পাবনা জেলা
বিষয়শ্রেণী:বাংলাদেশের সংরক্ষিত এলাকা